Мы махуэхэм
ШыщхьэуIум и 3, щэбэт
1783 гъэм Куржым (Грузием) и къухьэпIэ лъэныкъуэр Урысейм хыхьащ.
1942 гъэм ЗыхъумэжыныгъэмкIэ Налшык комитетым зыхъумэжыныгъэмкIэ гупхэр къызэгъэпэщыным теухуа унафэ къищтащ.
1952 гъэм Хельсинки щызэхуащIыжащ ХV Олимп Джэгухэр. Абы япэ дыдэу СССР-м и спортсменхэр хэтащ.
1994 гъэм Налшык къыщызэIуахащ Бгырысхэм я дунейпсо конгресс.
Солженицын Александр (1918 — 2008) и фэеплъ махуэщ.
Ираным и президентыщIэ Роухани Хьэсэн и къулыкъум пэроувэ.
УсакIуэ КIэмыргуей Анатолэ къызэралъхурэ илъэс 74-рэ ирокъу.
Публицист, тхыдэ щIэныгъэхэм я кандидат, УФ-м щэнхабзэмкIэ щIыхь зиIэ и лэжьакIуэ Мэшыкъуэ Тэзэл и ныбжьыр илъэс 71-рэ ирокъу.
Медицинэ щIэныгъэхэм я доктор, КъБКъУ-м и профессор, ЩIДАА-м и академик Джаурджий Оксанэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 24 — 26-рэ, жэщым градус 17 — 20 щыхъунущ.
ШыщхьэуIум и 4, тхьэмахуэ
ГъущI гъуэгум и лэжьакIуэм и махуэщ
1978 гъэм япэу къыдэкIащ СССР-м и Тхылъ плъыжьыр.
КъБР-м щIыхь зиIэ и артист Шыкъ Михаил къызэралъхурэ илъэс 99-рэ ирокъу.
Биологие щIэныгъэхэм я доктор, АКъУ-м и профессор IэкIатэ Валерэ и ныбжьыр илъэс 54-рэ ирокъу.
США-м и президент, Нобель мамырыгъэмкIэ и саугъэтым и лауреат Обамэ Барак и ныбжьыр илъэс 52-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх къыщешхынущ. Хуабэр махуэм градус 17 — 18, жэщым градус 15 — 17 щыхъунущ.
ШыщхьэуIум и 5, блыщхьэ
1943 гъэм советыдзэхэм хуит къащIыжащ Орел, Белгород къалэхэр. УФ-м и Президентым 2007 гъэм мэлыжьыхьым и 27-м къыдигъэкIа унафэм ипкъ иткIэ, абыхэм «Зауэ щIыхьым и къалэ» фIащащ.
1963 гъэм СССР-м, США-м, Великобританием я лIыкIуэхэм Москва Iэ щытрадзащ Ядернэ Iэщэр хьэуам, хьэршым, псы щIагъым щыгъэунэхуныр мыдэным теухуа зэгурыIуэныгъэм.
Урыс сурэтыщI-живописец цIэрыIуэ Репин Иван къызэралъхурэ илъэси 169-рэ ирокъу.
Мэкъумэш щIэныгъэхэм я доктор, КъБКъМА-м и профессор Хъаний Мирон и ныбжьыр илъэс 79-рэ ирокъу.
КъэфакIуэ, УФ-м щIыхь зиIэ и артист, КъБР-м и цIыхубэ артист, КъБР-м и цIыхубэ артист Алэкъей Мухьэмэд и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 20 — 25-рэ, жэщым градус 15 — 20 щыхъунущ.
